Official Journal L 198 , 04/08/2000 P. 0041 - 0043



SMERNICA KOMISIE 2000/51/ES z 26. júla 2000, ktorou sa mení a dopĺňa smernica 95/31/ES ustanovujúca osobitné kritériá čistoty týkajúce sa sladidiel na použitie v potravinách (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/107/EHS z 21. decembra 1988 o aproximácii právnych predpisov členských štátov, týkajúcich sa potravinárskych prídavných látok povolených na použitie v potravinách určených na ľudskú spotrebu[1], zmenenú a doplnenú smernicou Európskeho parlamentu a Rady 94/34/ES [2], a najmä na jej článok 3 ods. 3 písm. a), po porade s Vedeckým výborom pre potraviny, keďže: (1) Smernica Európskeho parlamentu a Rady 94/35/ES z 30. júna 1994 o sladidlách používaných v potravinách[3], zmenená a doplnená smernicou 96/83/ES[4], obsahuje zoznam látok, ktoré sa môžu používať ako sladidlá v potravinách. (2) Smernica Komisie 95/31/ES z 5. júla 1995 ustanovujúca osobitné kritériá čistoty týkajúce sa sladidiel na použitie v potravinách[5], zmenená a doplnená smernicou 98/66/ES [6], určuje kritériá čistoty pre sladidlá uvedené v smernici 94/35/ES. (3) Vzhľadom na technický pokrok je potrebné zmeniť kritériá čistoty uvedené v smernici 95/31/ES pre mannit (E 421) a maltitový sirup (E 965 ii)). V dôsledku toho je potrebné prispôsobiť uvedenú smernicu. (4) Je potrebné vziať do úvahy špecifikácie a analytické metódy pre sladidlá, ktoré uviedol v potravinovom kódexe (Codex Alimentarius) Spoločný výbor expertov FAO/WHO pre prídavné látky do potravín (JECFA). (5) Opatrenia ustanovené v tejto smernici sú v súlade so stanoviskom Stáleho výboru pre potraviny, PRIJALA TÚTO SMERNICU: Článok 1 V prílohe smernice 95/31/ES sa text týkajúci sa mannitu (E 421) a maltitového sirupu (E 965 ii)) nahrádza textom v prílohe k tejto smernici. Článok 2 Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou do 30. júna 2001. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 3 Táto smernica nadobudne účinnosť dvadsiaty deň po jej uverejnení v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 26. júla 2000 Za Komisiu David BYRNE člen Komisie PRÍLOHA "E 421 MANNIT 1. Mannit Synonymá D-mannit Definícia Mannit sa vyrába katalytickou hydrogenáciou zmesi glukózy a fruktózy vyrobenej z invertného cukru Chemický názov D-mannit Einecs 200-711-8 Chemický vzorec C6H14O6 Molekulárna hmotnosť 182,2 Vzorka obsahuje minimálne 96,0 % a maximálne 102 % D-mannitu na sušenom základe Opis biely, bez zápachu, kryštalický prášok Identifikácia A. Rozpustnosť Rozpustný vo vode, veľmi slabo rozpustný v etanole, prakticky nerozpustný v éteri B. Rozsah tavenia od 164 do 169°C C. Chromatografia vyhovel skúške na tenkej vrstve D. Merná stáčavosť []20D: + 23°C až + 25°C (roztok boritanu) E. pH od 5 do 8 Pridajte 0,5 ml nasýteného roztoku chloridu draselného do 10 ml 10 %-ného w/v roztoku vzorky a potom zmerajte pH Čistota Strata pri sušení maximálne 0,3 % (105°C, 4 hodiny) Redukčné cukry maximálne 0,3 % (ako glukóza) Cukry spolu maximálne 1 % (ako glukóza) Síranový popol maximálne 0,1 % Chloridy maximálne 70 mg/kg Sulfát maximálne 100 mg/kg Nikel maximálne 2 mg/kg Olovo maximálne 1 mg/kg 2. Mannit vyrábaný fermentáciou Synonymá D-mannit Definícia Mannit je možné vyrobiť aj prerušovanou fermentáciou za aeróbnych podmienok z kvasničného kmeňa Zygosaccharomyces rouxii Chemický názov D-mannit Einecs 200-711-8 Chemický vzorec C6H14O6 Molekulárna hmotnosť 182,2 Vzorka minimálne 99 % na sušenom základe Opis biely, bez zápachu, kryštalický prášok Identifikácia A. Rozpustnosť Rozpustný vo vode, veľmi slabo rozpustný v etanole, prakticky nerozpustný v éteri B. Rozsah tavenia od 164 do 169°C C. Chromatografia vyhovel skúške na tenkej vrstve D. Merná stáčavosť []20D: + 23°C až + 25°C (roztok boritanu) E. pH od 5 do 8 Pridajte 0,5 ml nasýteného roztoku chloridu draselného do 10 ml 10 %-ného w/v roztoku vzorky a potom zmerajte pH Čistota Arabit maximálne 0,3 % Strata pri sušení maximálne 0,3 % (105°C, 4 hodiny) Redukčné cukry maximálne 0,3 % (ako glukóza) Cukry spolu maximálne 1 % (ako glukóza) Síranový popol maximálne 0,1 % Chloridy maximálne 70 mg/kg Sulfát maximálne 100 mg/kg Olovo maximálne 1 mg/kg Aeróbne mezofilné baktérie maximálne 103/g Koliformné baktérie neprítomné v 10 g Salmonella spp. neprítomná v 10 g E. coli neprítomná v 10 g Staphylococcus aureus neprítomný v 10 g Pseudomonas aeruginosa neprítomná v 10 g Plesne maximálne 100/g Kvasinky maximálne 100/g" "E 965ii) MALTITOVÝ SIRUP Synonymá Hydrogenovaný sirup s veľkým obsahom maltózy a glukózy, hydrogenovaný glukózny sirup Definícia Zmes zložená prevažne z maltolu so sorbitom a hydrogenovanými oligo- a polysacharidmi. Vyrába sa katalytickou hydrogenáciou glukózneho sirupu s veľkým obsahom maltózy. Obchodný artikel sa dodáva ako sirup aj ako tuhý produkt. Vzorka obsahuje maximálne 99 % celkových hydrogenovaných sacharidov na bezvodom základe a minimálne 50 % maltolu na bezvodom základe Opis bez farby a zápachu, priezračné viskózne kvapaliny alebo biele kryštalické látky Identifikácia A. Rozpustnosť Veľmi (dobre) rozpustný vo vode, slabo rozpustný v etanole B. Chromatografia vyhovel skúške na tenkej vrstve Čistota Voda maximálne 31 % (Karl Fischer) Redukčné cukry maximálne 0,3 % (ako glukóza) Síranový popol maximálne 0,1 % Chloridy maximálne 50 mg/kg Sulfát maximálne 100 mg/kg Nikel maximálne 2 mg/kg Olovo maximálne 1 mg/kg" [1] Ú. v. ES L 40, 11.2.1989, s. 27. [2] Ú. v. ES L 237, 10.9.1994, s. 1. [3] Ú. v. ES L 237, 10.9.1994, s. 3. [4] Ú. v. ES L 48, 19.2.1997, s. 16. [5] Ú. v. ES L 178, 28.7.1995, s. 1. [6] Ú. v. ES L 257, 19.9.1998, s. 35.